મેડીકલ કેમ્પ બાબતે યુનિવર્સિટીના પ્રેસીડન્ટ પ્રકાશભાઈ પટેલનો સંપર્ક કરતા તેમણે જણાવ્યુ હતું કે અત્યાર સુધી તાલુકાના દઢિયાળ, ખરવડા, સુંશી, કુવાસણા અને વડનગર ડેપો ખાતે પાંચ કેમ્પ કરવામાં આવ્યા છે. દિપરા દરવાજા ખાતેનો મેડીકલ કેમ્પ છઠ્ઠો હતો. જે ૬ કેમ્પમાં થઈ ૩૦૦૦ થી પણ વધારે દર્દિઓએ ચેકઅપ કરાવ્યુ છે. દર્દિઓને જરૂરીયાત પ્રમાણે વિનામુલ્યે દવાઓનુ વિતરણ પણ કરાયુ છે. પ્રકાશભાઈ પટેલે વધુમાં જણાવ્યુ છેકે નૂતન જનરલ હોસ્પિટલમાં તમામ પ્રકારના રોગના સ્પેશ્યલ ર્ડાક્ટરની સેવા ઉપલબ્ધ છે. હોસ્પિટલમાં સરકારની તમામ યોજનાઓનો લાભ આપવામાં આવે છે. આખા તાલુકાના તમામ ગામમાં મેડીકલ કેમ્પ કરવાનુ આયોજન છે.